CELEX: 32021R0852
Language: lv
Date: 2021-05-27 00:00:00
Title: Komisijas Īstenošanas regula (ES) 2021/852 (2021. gada 27. maijs), ar ko groza Padomes Regulu (EK) Nr. 32/2000 un Komisijas Regulu (EK) Nr. 847/2006 attiecībā uz Apvienotās Karalistes izcelsmes ražojumu importa izslēgšanu no tarifu kvotām

28.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 188/54
               
            
         KOMISIJAS ĪSTENOŠANAS REGULA (ES) 2021/852
         (2021. gada 27. maijs),
         ar ko groza Padomes Regulu (EK) Nr. 32/2000 un Komisijas Regulu (EK) Nr. 847/2006 attiecībā uz Apvienotās Karalistes izcelsmes ražojumu importa izslēgšanu no tarifu kvotām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 32/2000 (1999. gada 17. decembris), ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta b) apakšpunkta pirmo ievilkumu,
         ņemot vērā Padomes Lēmumu 2006/324/EK (2006. gada 27. februāris), lai noslēgtu Nolīgumu vēstuļu apmaiņas veidā starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai (2), un jo īpaši tā 2. pantu,
         tā kā:
         
                     (1)
                  
                  
                     Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Nolīgums”) (3), tika parakstīts Savienības vārdā 2020. gada 29. decembrī. Tas ir piemērojams provizoriski no 2021. gada 1. janvāra.
                  
               
                     (2)
                  
                  
                     Ar Regulu (EK) Nr. 32/2000 atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (4).
                  
               
                     (3)
                  
                  
                     Ar Komisijas Regulu (EK) Nr. 847/2006 (5) atklāj Kopienas tarifu kvotas un paredz administrēšanu atsevišķām sagatavotām vai konservētām zivīm.
                  
               
                     (4)
                  
                  
                     Nolīgumā paredzēts, ka Apvienotās Karalistes izcelsmes ražojumus nevar importēt Savienībā saskaņā ar esošajām PTO tarifa kvotām, kas noteiktas Nolīgumā. Tajā ir atsauce uz tarifa kvotām, kas sadalītas starp pusēm saskaņā ar VVTT XXVIII panta sarunām, kuras Savienība uzsākusi PTO dokumentā G/SECRET/42/Add.2 (6) un Apvienotā Karaliste – PTO dokumentā G/SECRET/44 (7), un kas noteiktas katras puses attiecīgajos iekšējos tiesību aktos. Nolīgumā arī paredzēts, ka ražojumu noteiktas izcelsmes statusu nosaka, pamatojoties uz importētājā pusē piemērojamajiem nepreferenciālās izcelsmes noteikumiem.
                  
               
                     (5)
                  
                  
                     Esošās PTO tarifa kvotas, kas definētas Nolīgumā, attiecas uz Savienības PTO koncesijām, kuras iekļautas ES-28 koncesiju un saistību saraksta projektā saskaņā ar GATT 1994, kurš PTO iesniegts dokumentā G/MA/TAR/RS/506 (8) un kurā grozījumi izdarīti ar dokumentiem G/MA/TAR/RS/506/Add.1 un G/MA/TAR/RS/506/Add.2 (9).
                  
               
                     (6)
                  
                  
                     Regula (EK) Nr. 32/2000 un Regula (EK) Nr. 847/2006 pašlaik attiecas uz šādu Apvienotās Karalistes izcelsmes importu. Lai panāktu atbilstību Nolīgumam, minētās regulas būtu jāgroza, lai no spēkā esošajām PTO tarifu kvotām izslēgtu Apvienotās Karalistes izcelsmes ražojumu importu.
                  
               
                     (7)
                  
                  
                     Nolīgums ir piemērojams provizoriski no 2021. gada 1. janvāra. Tāpēc arī Apvienotās Karalistes izcelsmes ražojumu imports būtu jāizslēdz no tādu tarifa kvotu piemērošanas, kuru kvotu periodi sākās pirms 2021. gada 1. janvāra un minētajā dienā vēl turpinājās attiecībā uz importu, kas notika 2021. gada 1. janvārī vai vēlāk.
                  
               
                     (8)
                  
                  
                     Lai nodrošinātu atbilstību Nolīgumam, šai regulai būtu jāstājas spēkā steidzamības kārtā dienā, kad to publicē Eiropas Savienības Oficiālajā Vēstnesī, un tā būtu jāpiemēro no 2021. gada 1. janvāra, kad sāk piemērot nolīgumu.
                  
               
                     (9)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 32/2000 II sadaļai tiek pievienota šāda 4. iedaļa:
            
               “4. iedaļa
               
               
                  VVTT paredzēto Kopienas tarifa kvotu saraksts
               
               
                  7.a pants
                  Kopienas tarifu kvotas, kas uzskaitītas I pielikumā, piemēro importam, kura izcelsme ir visās trešās valstīs, izņemot Apvienoto Karalisti.”
               
            
         
         
            2. pants
            Regulas (EK) Nr. 847/2006 2. pantu groza šādi:
            
                        1)
                     
                     
                        frāzi 1) punktā “visu valstu” aizstāj ar frāzi “trešo valstu, izņemot Apvienoto Karalisti,”;
                     
                  
                        2)
                     
                     
                        frāzi 2) punktā “visu valstu” aizstāj ar frāzi “trešo valstu, izņemot Apvienoto Karalisti,”.
                     
                  
         
            3. pants
            Stāšanās spēkā un piemērošana
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2021. gada 27. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 5, 8.1.2000., 1. lpp.
         
         
            (2)  OV L 120, 5.5.2006., 17. lpp.
         
         
            (3)  OV L 444, 31.12.2020., 14. lpp.
         
         
            (4)  OV L 176, 27.7.1995., 1. lpp.
         
         
            (5)  Komisijas Regula (EK) Nr. 847/2006 (2006. gada 8. jūnijs), ar ko atklāj Kopienas tarifu kvotas un paredz administrēšanu atsevišķām sagatavotām vai konservētām zivīm (OV L 156, 9.6.2006., 8. lpp.).
         
            (6)  https://docs.wto.org
         
            (7)  https://docs.wto.org
         
            (8)  https://docs.wto.org
         
            (9)  https://docs.wto.org